open-index/open-wikipedia-markdown huggingface dataset:
Dom múzeum Ivana Lazarova

**Dom múzeum Ivana Lazarova** () je obytný dom zo začiatku 20. storočia, fungujúci ako múzeum, ktorý sa nachádza v meste Sofia v Sofijskej oblasti v juhozápadnom Bulharsku.

Budova má pridelený štatút kultúrnej pamiatky národného významu. Je jedným z objektov bulharskej Národnej galérie.

V budove žil a tvoril jeden z najvýznamnejších bulharských sochárov prvej polovice 20. storočia Ivan Lazarov, prezývaný „bulharský Rodin“. Lazarov v dome žil až do svojej smrti v roku 1952.

## Lokalita
Detailný pohľad na arkier na budove|náhľad|vľavo
Dom múzeum Ivana Lazarova sa nachádza v centrálnej časti mesta Sofia v rajóne Sredec na ulici „bulevard Vasil Levski“ (, doslova *bulvár Vasila Levského*) č. 56.

## Dejiny
Výstavba domu prebiehala v rokoch 19121913.

V roku 1970 bol dom vyvlastnený a stal sa štátnym majetkom. V roku 1978 bol budove udelený štatút kultúrnej pamiatky národného významu. V roku 2000 bolo v dome otvorené múzeum, venované tvorbe Ivana Lazarova.

## Charakteristika
Budova je štvorposchodová a svojou architektúrou vyniká medzi okolitými stavbami. Fasáda je typická svojou studenou bielo-modrou farbou. Architektonicky najzaujímavejší detail na budove predstavuje trojstenný arkier zakončený balkónom s kovaným zábradlím. Okraje budovy sú dekorované detailnými ozdobnými lištami. Najvýraznejšie ozdobné detaily predstavujú levie hlavy, ktorými sú ukončené podpery balkóna a taktiež ozdobný medailón nad hlavným vchodom.

Pred vchodom do budovy sa nachádza kópia Lazarovovej skulptúry „Majka“ (, doslova *Matka*), ktorej originál sa nachádza na hrobe básnika Dimča Debeľanova v meste Koprivštica.

Za domom sa nachádza sochársky ateliér v ktorom Lazarov tvoril.

## Múzeum
Múzeum bolo otvorená v roku 2000.

V rámci expozície je vystavených viac ako 100 diel Ivana Lazarova, pričom ide o skulptúry, kresby, grafiky a dokumentárne fotografie. Z celkového množstva vystavených diel je skulptúr 84.

Vystavené Lazarovove diela pochádzajú zo zbierky bulharskej Národnej galérie, sú však vo vlastníctve Lazarovových potomkov.

## Štatút a dôvod pamiatkovej ochrany
Kategória: kultúrna pamiatka národného významu

Rok vyhlásenia: 1978

Dôvod pamiatkovej ochrany: architektonicko-staviteľská a historická hodnota budovy

## Galéria

House-museumIvanLazarov-Sofia03.jpg|pohľad na budovu zo severozápadu
House-museumIvanLazarov-Sofia01.jpg|pohľad na vchod do areálu budovy
House-museumIvanLazarov-Sofia04.jpg|detailný pohľad na medailón na budove označujúci roky výstavby
20140615 Sofia 098.jpg|socha „Majka“ (, doslova *Matka*) pred vchodom do budovy múzea
20140615 Sofia 096.jpg|detailný pohľad na podpery balkóna s ozdobnými levími hlavami


## Referencie

## Iné projekty

Kategória:Stavby v Sofii
Kategória:Domy v Sofii
Kategória:Múzeá v Bulharsku
Kategória:Galérie v Bulharsku
Kategória:Kultúrne pamiatky v Bulharsku
Kategória:Architektúra z 1913
Kategória:Organizácie založené v 2000
Banský potok (prítok Slanej)

**Banský potok** je potok v regióne Gemer, na území obce Vyšná Slaná v okrese Rožňava v Košickom kraji. Nachádza sa v geomorfologickom celku Revúcka vrchovina. Ústi do Slanej. Od sútoku zdrojníc po ústie má dĺžku . Rád toku IV.  

## Začiatok
Začína sa sútokom zdrojníc v  v lesnom extraviláne na území obce Vyšná Slaná, v juhovýchodnom cípe územia obce,  juhovýchodne od vrchu *Cipová*, v okrese Rožňava v Košickom kraji, v regióne  Gemer. Západná zdrojnica s dĺžkou  pramení v  na území obce Brdárka juhozápadne od trojchotárnika obcí Vyšná Slaná, Brdárka a Kobeliarovo a  severozápadne od vrchu Spúšťadlo s  Južná zdrojnica s dĺžkou  pramení na obecnej hranici medzi Vyšnou Slanou a Vlachovom v 

## Opis toku
Od sútoku zdrojníc tečie severovýchodoseverným smerom územím obce Vyšná Slaná cez lesný extravilán, ľavým brehom obteká oblúkom úpätie vrchu *Cipová* so , preteká cez les rovnakého názvu, zachováva si smer až do svojho ústia, vyteká z lesa a v  na území Vyšnej Slanej ústi do rieky Slaná ako jej pravostranný prítok. Oproti ústiu *Banského potoka* na ľavom brehu Slanej je okraj priemyselného areálu firmy Kovostroj, ktorý sa rozprestiera menšou časťou na území Vyšnej Slanej a väčšou časťou už na území susednej obce Dobšiná. Slaná ďalej ústi na území Maďarska do Tisy. *Banský potok* patrí do okresu Rožňava v Košickom kraji. Patrí do geomorfologického celku Revúcka vrchovina a geomorfologického podcelku Dobšinské predhorie. *Banský potok* nemá prítoky.

## Pôvod názvu
Názov vodného toku *Banský potok* má pôvod v apelatíve baňa vo význame *zvislá jama vyhĺbená do zeme s rozšírenou dolnou časťou alebo podzemná chodba na ťaženie úžitkových nerastov*; názov súvisí s banskou činnosťou v okolí potoka už od stredoveku ako dôležitým zamestnaním obyvateľstva. Obec Vyšná Slaná je pôvodnou baníckou obcou so starou históriou baníctva. Zo slova  baňa bolo po rozšírení o formant *-ský* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Banský potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Banský potok* bol štandardizovaný v roku 2007. V množine slovenskej hydronymie vodných tokov hydronymum *Banský potok* nie je jedinečným hydronymom; máme 15 vodných tokov s týmto štandardizovaným názvom (máj 2025).

## Referencie

 

Kategória:Potoky na Slovensku
Kategória:Vodné toky v okrese Rožňava  
Kategória:Vodné toky v Revúckej vrchovine
Kategória:Vyšná Slaná
Kopanec (prítok Hnilca)

**Kopanec** je vodný tok v Spišsko-gemerskom krase na území okresu Poprad a Rožňava. Je to ľavostranný prítok Hnilca s dĺžkou približne 4 km a je tokom VI. rádu. Preteká územím Národného parku Slovenský raj.

## Priebeh toku
Potok pramení v severovýchodnej polovici Spišsko-gemerského krasu, v centre geomorfologického podcelku Slovenský raj, na východných svahoch Javoriny (), v nadmorskej výške približne  Od prameňa v zalesnenej oblasti v lokalite Rýdziková tečie spočiatku severným smerom, postupne sa však stáča na východ. Pod vrchom Kopanec () priberá pravostranný prítok z Hlaváčovej doliny a pokračuje Hansjakubovou dolinou popri Kopaneckej ceste, vedúcej na Spiš. V strednej časti priberá pravostranný prítok spod Doštianok () a údolím popod Pálenicu () sa postupne stáča na juhovýchod. Na dolnom toku preteká vodnou nádržou Hansjakubová, kde priberá ľavostranný prítok spod Štrbákovej (). Napokon tečie južným smerom do Hnileckej doliny, kde sa v blízkosti cesty I/67 vlieva v nadmorskej výške približne  ľavostranne do rieky Hnilec. Potok tak patrí do širšieho povodia rieky Slaná.

Potok pramení a na hornom toku preteká katastrálnym územím obce Vernár v okrese Poprad v Prešovskom kraji, neskôr pokračuje územím obce Stratená v okrese Rožňava v Košickom kraji.

## Referencie

## Pozri aj
* Zoznam vodných tokov v povodí Hnilca
* Národný park Slovenský raj
* Spišsko-gemerský kras, Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Povodie Hnilca
Kategória:Vodné toky v okrese Poprad
Kategória:Vodné toky v okrese Rožňava
Kategória:Vernár 
Kategória:Stratená
Zsanett Jakabfi

**Zsanett Jakabfi** (* 18. február 1990, Lengyeltóti, Maďarsko) je bývalá maďarská futbalistka, ktorá hrala za VfL Wolfsburg v nemeckej Frauen-Bundeslige.

## Kariéra
Jakabfi kedysi hrala za MTK Hungária v maďarskej Női NB I. Jakabfi ohlásila, že na konci sezóny bundesligy 2020/2021 skončí s profesionálnou futbalovou kariérou. Jakabfi bola členkou maďarského národného tímu od roku 2007.

## Medzinárodné góly

## Tituly
### MTK Hungária
* Maďarské majstrovstvá vo futbale žien: vítaz v roku 2005

### VfL Wolfsburg
* Bundesliga: víťaz v sezónach 201213, 201314, 201617, 201718, 201819, 201920
* Liga majstrov žien UEFA: víťaz v sezónach 201213, 201314
* DFB-Pokal: víťaz v sezónach 201213, 201415, 201516, 201617, 201718, 201819, 201920, 202021

## Referencie

## Iné projekty

## Zdroj

Kategória:Maďarskí futbalisti
Kategória:Maďarské športovkyne
Sarolta Kovácsová

**Sarolta Kovácsová** (* 12. marec 1991, Tapolca, Maďarsko) je maďarská športovkyňa súťažiaca v modernom päťboji. Zúčastnila sa moderného päťboja na Letných olympijských hrách (LOH) 2012, LOH 2016 a LOH 2020 a taktiež je individuálnou i tímovou majsterkou sveta v modernom päťboji.

## Kariéra
V roku 2016 sa stala víťazkou na Majstrovstvách sveta UIPM nečakane, keďže vynechala väčšinu sezóny kvôli zraneniu. Majstrovstvá sa konali v Moskve, kde predtým získala svetovú medailu na Majstrovstvách sveta v roku 2011.

Kovácsová bola taktiež súčasťou maďarských tímov, ktoré získali zlatú medailu na Majstrovstvách sveta v rokoch 2016, 2017 a 2018, spolu so Zsófiou Földházi a Tamarou Alekszejev, a bronzovú medailu v roku 2015 (v tom istom zložení, s Földházi a Alekszejev). Bola súčasťou maďarských tímov, ktoré získali zlatú medailu v štafete žien na Majstrovstvách sveta v roku 2011, vtedy s Leilou Gyenesei a Adriennou Tóth, a striebornú medailu v tej istej disciplíne na Majstrovstvách sveta v roku 2013, s Földházi a Gyenesei.

Na európskej úrovni získala striebro v individuálnej súťaži žien v roku 2017 a bronz v roku 2018. V tímových súťažiach získala zlato na štafete žien v roku 2011 (s Tóth a Gyenesei), bronz v zmiešanej štafete v roku 2017 (s Róbertom Kaszou) a 2018 (s Bencem Demeterom), v tímovej súťaži žien v roku 2011 (s Tóth a Gyenesei) a 2018 (s Földházi a Alekszejev) a bronzovú medailu v tej istej disciplíne v roku 2012 (s Tóth a Gyenesei).

## Referencie

## Iné projekty

## Externé odkazy
* Sarolta Kovácsová na stránke Medzinárodnej únie moderného päťboja
* Sarolta Kovácsová na stránke Olympics.com
* Sarolta Kovácsová na stránke Magyar Olimpiai Bizottság 

## Zdroj

Kategória:Maďarské športovkyne
Kategória:Maďarskí moderní päťbojári
B-S 1 Štěrkoviště

náhľad|Bunker B-S 1 Štěrkoviště
**Bunker B-S 1 Štĕrkoviště** je ťažký objekt opevnenia Bratislavy postavený v medzivojnovom období krátko pred vypuknutím druhej svetovej vojny v rámci výstavby Česko-slovenského opevnenia.

## Dejiny
Objekt bol postavený 5. až 12. decembra 1937 firmou Ing. Rudolfa Friča a patril k ťažkým objektom petržalského opevnenia. Bol vyzbrojený protitankovými kanónom, ktorý slúžil na boj proti tankom a iným nepriateľským motorizovaným a mechanizovaným prostriedkom nepriateľa. Posádku tvorilo 22 vojakov. Objekt pripadol po Mníchovskej dohode nacistickému Nemecku a československá armáda sa z neho narýchlo stiahla. Objekt nikdy neslúžil svojmu pôvodnému účelu.

Objekty postavené v Pečnianskom lese (B-S 1 „Štěrkoviště“, B-S 2 „Mulda“, B-S 3 „Paseka“) sú navzájom veľmi podobné. Dnes je tento objekt opustený. Je voľne prístupný a jeho vybavenie je už dávno rozkradnuté. Dá sa k nemu dostať bývalou hraničiarskou cestou, ktorá sa volá Pohraničná signálka.

## Referencie

Kategória:Česko-slovenské opevnenie
Kategória:Vojenské stavby na Slovensku
SkyTeam Cargo

**SkyTeam Cargo** je globálna aliancia v oblasti nákladnej dopravy, ktorej všetci členovia sú zároveň členmi leteckej aliancie SkyTeam. SkyTeam Cargo je jedinou alianciou v oblasti nákladnej dopravy na svete, pravdepodobne odkedy WOW Alliance zanikla a rozpadla sa.

## História
Po založení leteckej aliancie SkyTeam 22. júna 2000 bolo v septembri toho istého roku oznámené vytvorenie jej nákladnej divízie SkyTeam Cargo. Zakladajúcimi členmi aliancie boli spoločnosti Aeroméxico Cargo, Air France Cargo, Delta Air Logistics a Korean Air Cargo, ktorých osobné letecké spoločnosti sú členmi SkyTeamu.

V roku 2001 sa v apríli a auguste pripojili spoločnosti Czech Airlines Cargo a Alitalia Cargo. Obe divízie sa pripojili k aliancii v oblasti nákladnej dopravy v priebehu niekoľkých dní od vstupu ČSA Czech Airlines (25. marca) a Alitalia (27. júla) do SkyTeamu.

Spoločnosť KLM Cargo sa pripojila k aliancii SkyTeam Cargo v septembri 2004, štyri mesiace po zlúčení spoločností Air France a KLM, čím následne vznikla holdingová spoločnosť Air France-KLM. Nasledujúci rok, v septembri, sa spoločnosť Northwest Airlines Cargo pripojila k aliancii pre nákladnú dopravu, čo nastalo rok po tom, čo sa spoločnosť Northwest Airlines pripojila k aliancii SkyTeam. 14. apríla 2008 sa však spoločnosť Northwest zlúčila so spoločnosťou Delta Air Lines, čo viedlo k vzniku najväčšej leteckej spoločnosti na svete. Spoločnosť China Southern Airlines sa pripojila k aliancii pre nákladnú dopravu v novembri 2010. Do novembra 2013 sa spoločnosť Aerolíneas Argentinas, jeden z popredných juhoamerických dopravcov, pripojila k aliancii SkyTeam Cargo, čím do globálnej siete pridala viac ako 30 latinskoamerických destinácií.

## Súčasní členovia
V máji 2025 mala aliancia SkyTeam Cargo 7 aktívnych členských leteckých spoločností; niektoré neprevádzkujú vyhradené nákladné lietadlá, ale ponúkajú miesto iba v batožinových priestoroch svojich osobných lietadiel.

## Referencie
Evangelina Elizondo

**Gloria Evangelina Elizondo López-Llera** (* 28. apríl 1929, Mexiko, Mexiko – † 2. október 2017, Mexiko, Mexiko) bola mexická herečka a speváčka.

Na Slovensku je známa svojím účinkovaním v telenovelách *[[Pohľad ženy]]*, *[[Tri životy Sofie]]* a *[[Keď budeš moja]]*.

## Filmografia

### Filmy
* 2016: *Princesa, una historia verdadera* 
* 2013: *Me late chocolate* 
* 2005: *Las Buenrostro* 
* 2003: *E pur si muove* 
* 1997: *Alta tensión* 
* 1995: *Un paseo por las nubes*
* 1995: *En el paraíso no existe el dolor* 
* 1991: *¿Nos traicionará el presidente?* 
* 1989: *Romero* 
* 1988: *El secreto de la ouija* 
* 1979: *Te quiero*
* 1971: *La generala* 
* 1970: *Gregorio y su ángel* 
* 1969: *El hombre de negro* 
* 1969: *El matrimonio es como el demonio* 
* 1968: *El misterio de los hongos alucinantes* 
* 1967: *Don Juan 67* 
* 1967: *Un novio para dos hermanas*
* 1967: *Domingo salvaje* 
* 1966: *Esta noche no* 
* 1966: *El tragabalas* 
* 1965: *Un callejón sin salida* 
* 1965: *Pistoleros del oeste* 
* 1965: *El amor no es pecado (el cielo de los pobres)* 
* 1965: *Un hombre en la trampa* 
* 1963: *Días de otoño* 
* 1962: *Los falsos héroes* 
* 1962: *La chacota* 
* 1961: *La furia del ring* 
* 1961: *Tres balas perdidas* 
* 1961: *México lindo y querido*
* 1960: *Una canción para recordar*
* 1960: *Verano violento*
* 1959: *Ángel del infierno* 
* 1959: *El superflaco* 
* 1958: *El castillo de los monstruos* 
* 1958: *Manos arriba*
* 1958: *Música en la noche* 
* 1958: *Tú y la mentira*
* 1958: *Te vi en tv*
* 1957: *Tropicana* 
* 1956: *Rapto al sol* 
* 1956: *Las zapatillas verdes* 
* 1956: *Los platillos voladores*
* 1956: *No me platiques más* 
* 1956: *¡Viva la juventud!* 
* 1956: *Mi canción eres tú* 
* 1955: *La venganza de los Villalobos* 
* 1955: *Los tres Villalobos* 
* 1955: *Música, espuelas y amor* 
* 1955: *Qué bravas son las costeñas* 
* 1955: *El tren expreso*
* 1955: *Amor de lejos* 
* 1955: *Educando a papá* 
* 1955: *Fugitivos: Pueblo de proscritos* 
* 1954: *La intrusa* 
* 1953: *Frontera norte*
* 1953: *Genio y figura*
* 1953: *Amor, qué malo eres*
* 1952: *RKO Screenliner: Swingtime in Mexico* 
* 1952: *Las locuras de Tin-Tan*
* 1950: *[[Popoluška (film z roku 1950)|Popoluška]]* (hlas Popolušky)

### Televízia
* 2017: *Érase una vez* – Ágata
* 2009: *Pasión morena* – Doña Josefina Vda. de Sirenio
* 2006: *Amores cruzados* – Sara
* 2004: *La heredera
* 2003: *Mirada de mujer: El regreso* – Doña Elena Vda. de Domínguez „Mamálena“
* 2001: *Lo que callamos las mujeres* (epizóda: „10 de mayo“)
* 2001: *Keď budeš moja* – Doña Inés Ugarte Vda. de Sánchez Serrano
* 1999: *Besos prohibidos* – Cristina
* 1998: *Tri životy Sofie* – Magnolia
* 1997: *Pohľad ženy* – Doña Elena Vda. de Domínguez „Mamálena“
* 1992: *El abuelo y yo* – Sofía
* 1989: *La hora marcada*
* 1988: *El pecado de Oyuki* – Diana
* 1967: *Frontera''

## Nominácie

### Premios TVyNovelas

## Referencie

## Iné projekty

## Externé odkazy
* 
* 

Kategória:Mexické filmové herečky
Kategória:Mexické televízne herečky
Kategória:Mexické speváčky
Kategória:Osobnosti z Mexika (mesto)
Mayerling

**Mayerling** môže byť:

* rakúsky zámok, pozri Mayerling (zámok)
* malá obec v Dolnom Rakúsku, pozri Mayerling (obec)
* francúzsko-britský film z roku 1968, pozri Mayerling (film z roku 1968)
* francúzsky film z roku 1936, pozri Mayerling (film z roku 1936)
Zoznam futbalových reprezentantiek Slovenska v súťažných zápasoch

**Zoznam všetkých bývalých a súčasných futbalových reprezentantiek Slovenska** obsahuje chronologický prehľad hráčiek, ktoré reprezentovali Slovensko od roku 1993, **iba v oficiálnych súťažných zápasoch**  (kvalifikácie na majstrovstvá sveta, majstrovstvá Európy a Ligy národov). Tento zoznam nezahŕňa medzinárodné priateľské turnaje a zápasy z dôvodu „nezverejnenej“ kompletnej štatistiky zápasov.

Nižšie sú uvedené všetky hráčky, ktoré nastúpili v zápase, či už ako člen základnej jedenástky alebo ako náhradníčka. Údaje o každej hráčke zahŕňajú jej dátum narodenia, hernú pozíciu  v tíme, obdobie, počet získaných reprezentačných zápasov a strelených gólov a podrobnosti o prvom a poslednom odohranom zápase, ako aj všetky získané významné ocenenia. Od svojho vzniku nastúpilo v oficiálnych súťažných zápasoch za národný tím „A“ celkovo doposiaľ 138 reprezentantiek.

''Všetky reprezentantky, štatistiky a góly sú aktualizované k 7. marcu 2026, po stretnutí Portugalska a Slovenska  v kvalifikácii o postup na MS 2027 .

## Reprezentantky Slovenska od roku 1993 až po súčasnosť
Hlavné údaje pochádzajú z tohto zdroja: 

## Referencie

Kategória:Slovenské národné ženské futbalové družstvo
Kategória:Ženský futbal na Slovensku
Kategória:Futbalové zoznamy
Tiesňavy (prítok Hnilca)

**Tiesňavy** je vodný tok vo Volovských vrchoch a Spišsko-gemerskom krase na území okresu Rožňava. Je to pravostranný prítok Hnilca s dĺžkou približne 4,8 km a je tokom VI. rádu. Preteká územím Národného parku Slovenský raj.

## Priebeh toku
Potok pramení na západnom okraji Volovských vrchov, v geomorfologickom podcelku Havranie vrchy, na západných svahoch Čiernej hory (), v nadmorskej výške približne  Od prameňa v oblasti nesúvislého lesa po ťažbe (2025) tečie spočiatku severozápadným, onedlho už severným smerom rovnomennou dolinou. V lokalite Pod Hanesovou potok opúšťa Volovské vrchy a prechádza do Spišsko-gemerského krasu a jeho podcelku Slovenský raj. Priberá menší ľavostranný a významnejší pravostranný prítok zo svahov Čiernej hory a postupne sa stáča na severovýchod. Priberá ďalší pravostranný prítok a pokračuje tiesňavou zovretou masívom Pelc a Duča (). Na dolnom toku opúšťa úžinu Tiesňavy a vteká do Hnileckej doliny a obce Stratená. Podteká železničnú trať Červená Skala – Margecany a následne sa v centre obce, v blízkosti cesty I/67 vlieva v nadmorskej výške približne  pravostranne do rieky Hnilec. Potok tak patrí do širšieho povodia rieky Slaná.

Potok pramení a prevažnou časťou svojho toku preteká katastrálnym územím mesta Dobšiná, na dolnom toku vedie územím obce Stratená v okrese Rožňava v Košickom kraji.

## Referencie

## Pozri aj
* Zoznam vodných tokov v povodí Hnilca
* Národný park Slovenský raj
* Volovské vrchy, Havranie vrchy
* Spišsko-gemerský kras, Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Rožňava
Kategória:Dobšiná 
Kategória:Stratená
Oola (Hviezdne vojny)

[náhľad|Herečka [Femi Taylorová, ktorá stvárnila Oolu (1998)]]
[náhľad|Cosplayerka prezlečená za Oolu s Jabbom a [Gamorreánia|Gamorreánom (2017)]]
**Oola** (* asi 25–14 BBY, Ryloth, Galaktická republika – † 4 ABY, Tatooine, Galaktické impérium) bola zelená twi'lekská tanečnica zo sveta Star Wars. Dcéra náčelníka klanu na planéte Ryloth vyhovovala potrebám Biba Fortunu, a tak ju uniesol spolu s mladším twi'lekským dievčaťom Sienn. Následne ju zotročil Jabba Hutt a musela byť pripútaná k jeho trónu. Keď Oola priveľakrát odolala Jabbovým rozkazom, krutý Hutt ju zhodil do jaskyne pod svojou trónnou sálou, kde ju zjedol Rancor.

Postavu stvárnila Femi Taylorová vo filme *[[Hviezdne vojny: Epizóda VI – Návrat Jediho]]*. Nové scény s touto postavou boli natočené pre špeciálnu edíciu *Návratu Jediho*. Keď Taylorová prišla na donatáčanie, producenti boli ohromení, keď zistili, že stále nosí svoj pôvodný kostým a za 15 rokov od pôvodného natáčania scén takmer vôbec nezostarla. Taylorová to pripísala svojej pôsobivej tanečnej kariére.

## Referencie

## Zdroj

Kategória:Fiktívne postavy
Kategória:Postavy Hviezdnych vojen
Kategória:Mimozemšťania
Maliar z Louvru G 231

[náhľad|Atická [červenofigúrová keramika|červenofigúrová amfora  (typu B), zobrazuje mladých bojovníkov, Aténu a ženu, cca 470 - 460 pred Kr.,  Fitzwilliam Museum GR.21.1927,  Cambridge]]
**Maliar z Louvru G 231** je konvenčné meno gréckeho maliara červenofigúrových váz, činného v druhej štvrtine 5. storočia pred Kr.
 
Maliara z Louvru G 231, atického ranoklasického manieristického vázového maliara, John Beazley, britský znalec umenia, pomenoval po jeho rukou zdobenom peliké z parížskeho Louvru (s inv. č. G 231), ktoré na strane *A* zobrazuje Achilla a Tróila a na strane *B* Persea s Aténou a Herma (https://www.carc.ox.ac.uk/record/2355B6AB-196A-4D47-8B83-42108C01731D). Zaujímavosťou je, že spôsob, akým zobrazený Perseus na tejto váze drží *kibisis* (magické vrecko, ktoré sa zväčšuje alebo zmenšuje v závislosti od toho, čo sa doň vloží.) je na vázach ojedinelý.

Jeho amfory (zväčša *baňaté*) sú tvarom a ornamentom podobné vázam Maliara Oinanthé. Na rozdiel od Maliara Oinanthé oddeľoval zobrazené scény na oboch stranách svojich pelikai ozdobnými pásmi (rámikmi), ktoré sú vedené zvisle popri rúčkach. Maliar z Louvru G 231 aj Maliar Oinanthé s obľubou zobrazovali vzorované odevy a prepracované sandále, vysoké po kolená so striedajúcimi sa širokými a úzkymi pásikmi kože. Obaja maliari na kožu zobrazeného Minotaura namaľovali čierne kruhy. Tvar, ornament a štýl niektorých váz pripisovaný neurčeným starším manieristom je úzko príbuzný s vázami, ktoré ozdobili Maliar z Louvru G 231 a Maliar Oinanthé. Štylisticky najviac blízky týmto dvom maliarom bol Maliar z Tarquinie 707.
 
Ako aj iní manieristi zdobil najmä väčšie nádoby (amfory, pelikai alebo kratéry), najmä stĺpikové kratéry (pripisujú sa mu štyri). Jedným z jeho najznámejších diel je amfora (z Vulci) vystavená v Londýne (British Museum E 262), na ktorej je z jednej strany zobrazená Artemida riadiaca kvadrigu (štvorzáprah) a z druhej strany Apolón s lýrou a fialé.

## Referencie

## Iné projekty

Kategória:Maliari starovekého Grécka
Radio Čas Rock

**Radio Čas Rock** je česká regionálna rocková rozhlasová stanica, ktorá patrí spoločnosti POHODA Media podnikateľa Radima Pařízka. Ide o druhý program skupiny Radio Čas. Vysiela na FM frekvenciach v Moravskosliezskom kraji a tiež v ďalších Moravských mestách. Hraje českú i zahraničnú rockovú muziku. Vysielanie sa začalo 25. mája 2011.  Stanicu je možné okrem FM vysielania počúvať aj v DAB+, cez internet alebo v českom celoplošnom DVB-T2 Multiplexe 24, ktorý prevádzkuje rovnaká spoločnosť.

## Moderátori

* David Zbavitel
* Tomáš Michalík
* Ostrý Budíček
* Hanka Outratová
* Honza Prokeš
* Vojta Korduliak
* Ivo Raška
* Katka Hrbačová
* Kristýna Střelcová
* Martina Novotná

### Redakcia

* Kristýna Kubánková
* Marek Prokop
* Honza Gavelčík
* Marcela Fabiánová

## Vysielacie Frekvencie

### DAB+
Spoločne s hlavným programom vysiela od roku 2025 v DAB+ 

## Referencie

## Pozri aj
* Radio Čas

Kategória:České rozhlasové stanice
Hugo I.

**Hugo I.** môže byť:

## Králi
* Hugo Kapet, Hugo I., francúzsky kráľ
* Hugo I. (Cyprus), cyperský kráľ
* Hugo I. (Taliansko), taliansky kráľ
* Hugo I., jeruzalemský kráľ, pozri Hugo III. (Cyprus)

## Vojvodovia
* Hugo I. (Burgundsko), burgudský vojvoda

## Grófovia
* Hugo z Chalon (Auxerre), gróf z Chalon ako Hugo I. a biskup z Auxerre ako Hugo I.
* Hugo I. (Bassigny) gróf z Bassigny
* Hugo I. (Clermont), gróf z Clermont-en-Beauvaisis
* Hugo I. (Champagne), gróf zo Champagne a gróf z Troyes, Vitry et Bar-sur-Aube
* Hugo I. z Châtillon, gróf z Châtillonu
* Hugo I. (Lunéville), gróf z Lunéville
* Hugo I. (Maine), gróf z Maine
* Hugo I. (Metz), gróf z Metz
* Hugo I. (Nordgau), gróf z Nordgau
* Hugo I. (Ponthieu), gróf z Ponthieu
* Hugo I. (Rouergue), gróf z Rouergue
* Hugo I. (Rethel), gróf z Rethelu
* Hugo I. (Roucy), gróf z Roucy
* Hugo I. (Rodez), gróf z Rodez
* Hugo I. (Saint-Pol) de Campdavaine, gróf zo Saint-Pol
* Hugo I. (gróf tübingenský)
* Hugo I. (Vaudémont), gróf z Vaudémontu
* Hugo I. z Vermandois, gróf z Vermandois

## Duchovní
* Hugo I. (séezsky biskup)
* Hugo I. (verdunský biskup)
* Hugo I. (lièžsky biskup)
* Hugo I. (gapský biskup)
* Hugo I. (biskup z Coutances)
* Hugo I. (besançonský arcibiskup)
* Hugo I. (troyeský biskup)
* Hugo I. (étivalský opát)
* Hugo I. (arlesský arcibiskup)

## Šlachtici
* Hugo I. Lusignan
* Hugo I. zo Sainte-Maure
* Hugo I. de Puiset
* Hugo I. d’Amboise
* Hugo I. d’Hébron
* Hugo I. Embriaco
* Hugo I. de Parthenay
* Hugo I. (Chalon-Arlay)
* Hugo I. (falcgróf tübingenský)
* Hugo I. (Montfort)
* Hugo I. z Jaffy

## Pozri aj
* Hugo I. de Sillé

Kategória:Rozlišovacie stránky – Osobnosti
Kategória:Rozlišovacie stránky – Panovník
Aayla Secura

[náhľad|Herečka [Amy Allenová, ktorá stvárnila Aaylu Securu (2007)]]

**Aayla Secura** [vyslov: ejla sekjura] (rodená **Aaylas'ecura**; * asi 48 BBY, Ryloth, Galaktická republika – † 19 BBY, Felucia) bola twi'lekská žena s modrou pokožkou a Majsterka Jedi zo sveta Star Wars.

Aayla Secura pochádzala z planéty Ryloth a neskôr slúžila Rádu Jediov počas Klonových vojen. Objavovala sa v animovanom seriáli *[[Star Wars: Klonové vojny|Klonové vojny]]* a *[[Star Wars: Vzostup Skywalkera|Epizóde IX]]*, kde ju dabuje Jennifer Haleová, a vo filmoch *[[Star Wars: Epizóda II – Klonovaní útočia|Klony útočia]]* a *[[Star Wars: Epizóda III – Pomsta Sithov|Pomsta Sithov]]*, kde postavu stvárnila herečka Amy Allenová, zamestnankyňa spoločnosti Industrial Light & Magic, ktorá sa zaoberá špeciálnymi efektmi. 

Postavu vytvorili v roku 2000 spisovateľ John Ostrander a umelec Jan Duursema pre sériu komiksov *Star Wars* od vydavateľstva Dark Horse, ktorá je v súčasnosti súčasťou *Legends*.

## Referencie

## Zdroj

Kategória:Postavy Hviezdnych vojen
Kategória:Fiktívne postavy
Kategória:Mimozemšťania
Margarita Gralia

**Margarita Gralia Pulido** (* 23. december 1954, Buenos Aires, Argentína) je mexická herečka, playmate a podnikateľka argentínskeho pôvodu.

Na Slovensku je známa svojím účinkovaním v telenovelách *[[Pohľad ženy]]*, *[[Keď budeš moja]]* a *[[Zakázaná vášeň]]*.

## Filmografia

### Filmy
* 1979: *Los superagentes no se rompen*
* 1981: *Visión de un asesino*
* 2005: *La última noche* – Margarita

### Televízia

### Divadlo
* 1985: *La señorita de Tacna*
* 2003: *El graduado*
* 2010: *Todo sobre mi madre*
* 2010: *Entre mujeres*
* 2015: *Cada quien su vida*
* 2016: *Mujeres de ceniza*
* 2022: *Los guajolotes salvajes*

### Televízne seriály
* 1982: *No empujen*

## Referencie

## Iné projekty

## Externé odkazy
* 
* Margarita Gralia na Instagrame

Kategória:Argentínske filmové herečky
Kategória:Argentínske televízne herečky
Kategória:Argentínske divadelné herečky
Kategória:Osobnosti z Buenos Aires
Marie Claire

**Marie Claire** je francúzsky mesačník pre ženy, ktorý vznikol v roku 1937. Časopis začal svoju medzinárodnú expanziu v roku 1982.

Medzinárodný ženský mesačník bol prvýkrát uvedený vo Francúzsku, ale v súčasnosti je distribuovaný v 35 krajinách a 24 jazykoch. Marie Claire sa venuje všetkému od aktuálnych správ až po módu a spoločenské témy.

## História
Časopis Marie Claire založili Jean Provost a Marcello Acclaim vo Francúzsku v roku 1937. Zakladatelia si predstavovali publikáciu, ktorá by sa zameriavala na záujmy žien a poskytovala im cenné poznatky o rôznych aspektoch života. Časopis vznikol v čase významných spoločenských a politických zmien a jeho cieľom bolo ponúknuť ženám nielen tipy na štýl a krásu, ale aj informácie o dôležitých globálnych otázkach. Časopis bol v Spojenom kráľovstve uvedený na trh v roku 1941, čím sa rozšíril jeho dosah aj za hranice frankofónneho publika. Tento krok znamenal začiatok medzinárodnej expanzie Marie Claire a pripravil pôdu pre jej budúcu globálnu prítomnosť. V roku 1976 Jean Provost odišiel do dôchodku a vedenie Marie Claire prevzala jeho dcéra Evelyn Provost. Evelynino vedenie znamenalo pre časopis novú éru. Pod jej vedením sa Marie Claire premenila na globálnu mediálnu veľmoc. Evelyn Provost zohrala kľúčovú úlohu pri založení Group Marie Claire, mediálneho konglomerátu, ktorý dohliadal na expanziu a diverzifikáciu časopisu. Ako predsedníčka skupiny Marie Claire sa Provost zamerala na rozšírenie medzinárodného pôsobenia časopisu. Jej úsilie bolo zamerané na vytvorenie súdržnej globálnej značky a zároveň na zachovanie záväzku časopisu riešiť problémy žien v rôznych kultúrach a regiónoch.

Dnes je Marie Claire prítomná na viacerých trhoch po celom svete vrátane Európy, Ameriky, Ázie a Tichomoria, Južnej Afriky a Blízkeho východu. Každé regionálne vydanie Marie Claire prispôsobuje svoj obsah tak, aby odrážal miestne záujmy a obavy, pričom si zachováva hlavné zameranie časopisu na ženské otázky. Globálna prítomnosť časopisu umožňuje venovať sa širokej škále tém, ktoré rezonujú so ženami na celom svete, od zdravia a krásy až po módu a sociálne otázky.

## Galéria

Súbor:蕭堯.jpg
Súbor:Marie Claire Girls (8594052057).jpg


## Referencie

## Iné projekty

## Externé odkazy

* Oficiálny web

Kategória:Fotografické časopisy
Kategória:Časopisy vo Francúzsku
Kategória:Časopisy vo francúzskom jazyku
Zoznam držiteľov čestných doktorátov Univerzity Komenského v Bratislave

náhľad|Historická budova Univerzity Komenského v Bratislave na Šafárikovom námestí
Toto je **zoznam držiteľov čestných doktorátov [[Univerzita Komenského v Bratislave|Univerzity Komenského v Bratislave]]** od jej založenia po súčasnosť (2025).

Titul doctor honoris causa udeľuje Vedecká rada Univerzity Komenského v Bratislave. Do roku 2025 bolo čestným doktorátom ocenených 127 osôb, prevažne zo zahraničia, ale aj niekoľko Slovákov. Až štvrtinu osobností navrhla Filozofická fakulta Univerzity Komenského. Medzi držiteľmi sú tri osoby ženského pohlavia.

## Referencie

Kategória:Univerzita Komenského v Bratislave
Judith Barsiová

**Judith Eva Barsiová** (neprechýlene Judith Eva Barsi; * 6. jún 1978, San Fernando Valley, Los Angeles, Kalifornia, USA – † 25. júl 1988, Conoga Park) bola americká herečka, hviezda detských rolí. 

Bola jediným dieťaťom Márie a Józsefa Barsiovcov, maďarských imigrantov, ktorí sa stretli až v USA. Hovorila plynule anglicky aj maďarsky. Krátko po jej desiatych narodeninách ju otec alkoholik aj s jej matkou zavraždil a krátko potom sám spáchal samovraždu.

## Filmografia
### Filmy
* *[[Osudná vízia]]* (1984) (TV film)
* *[[There Were Times, Dear]]* (1985) (TV film)
* *[[Do You Remember Love]]* (1985) (TV film)
* *[[Kids Don't Tell]]* (1985) (TV film)
* *[[Eye of the Tiger (film)|Eye of the Tiger]]* (1986)
* *[[Slamdance (film)|Slamdance]]* (1987)
* *[[Čeľuste IV: Odplata]]* (1987)
* *[[A Family Again]]* (1988) (TV film)
* *[[Krajina dávnych vekov]]* (1988, hlas Ducky)
* ** (1989, hlas Anne-Marie)

### TV Seriály
* *[[The Twilight Zone]]* (1985)
** Postava: Bertie
** Epizóda: „A Little Peace and Quiet“ (#1.2)
** Premiéra: 27. september 1985
* *[[The Fall Guy]]* (1981)
** Postava: malé dievčatko
** Epizóda: „Escape Claus“ (#5.8)
** Premiéra: 21. december 1985
* *[[Punky Brewster]]* (1984)
** Postava: Anna
** Epizóda: „Changes: Part 2“ (#2.18)
** Premiéra: 9. február 1986
* *[[Remington Steele]]*
** Postava: Laurie Bethová
** Epizóda: „Suburban Steele“
** Episode #: 78
** Premiéra: 11. február 1986
* *[[Punky Brewster]]* (1984)
** Postava: Anna
** Epizóda: „Changes: Part 3“ (#2.19)
** Premiéra: 16. február 1986
* *[[Cheers]]* (1982)
** Postava: dieťa #1
** Epizóda: „Relief Bartender“ (#4.23)
** Premiéra: 27. marec 1986
* *[[Cagney & Lacey]]* (1982)
** Postava: Shauna Bardová
** Epizóda: „Disenfranchised“ (#6.4)
** Premiéra: 27. október 1986
* *[[Growing Pains]]* (1985)
** Postava: Little Carol
** Epizóda: „Graduation Day“ (#3.26)
** Premiéra: 4. máj 1988
* *[[St. Elsewhere]]* (1982)
** Postava: Debbie Oppenheimerová
** Epizóda: „The Abby Singer Show“ (#6.20)
** Premiéra: 18. máj 1988

## Externé odkazy
* 
* 

## Zdroj

Kategória:Detskí herci
Kategória:Obete vrážd
Kategória:Osobnosti z Los Angeles
Charlie: Všetky psíčky idú do neba

***Charlie: Všetky psíčky idú do neba*** (orig. *All Dogs Go to Heaven*) je animovaný muzikálovo-fantasticko-komediálno-dramatický film z roku 1989, ktorý režíroval Don Bluth a spolurežírovali ho Gary Goldman (jeho režisérsky debut) a Dan Kuenster. Dej sa odohráva v meste New Orleans v roku 1939 a rozpráva príbeh Charlieho B. Barkina (hlas mu prepožičal Burt Reynolds), nemeckého ovčiaka, ktorého zavraždí jeho bývalý priateľ Carface Carruthers (hlas mu prepožičal Vic Tayback). Charlie utečie z neba, aby sa vrátil na Zem, kde stále žije jeho najlepší priateľ Itchy Itchiford (hlas mu prepožičal Dom DeLuise), aby sa Carfaceovi pomstil. Namiesto toho sa spriatelí s mladou sirotou Anne-Marie (hlas mu prepožičala Judith Barsiová, išlo o jej poslednú filmovú úlohu). Pritom sa Charlie naučí dôležitú lekciu o láskavosti, priateľstve a láske.

Film je írsko-britsko-americký počin, ktorý produkovali spoločnosti Goldcrest Films a Sullivan Bluth Studios Ireland Limited. Pri uvedení do kín priamo konkuroval filmu *[[Malá morská víla]]* od Walta Disneyho, ktorý mal premiéru v ten istý deň. Hoci nezopakoval úspech predchádzajúcich filmov Sullivana Blutha, *[[An American Tail]]* a *[[Krajina dávnych vekov]]*, bol úspešný na domácom videu a stal sa jedným z najpredávanejších filmov na VHS vôbec. Nasledovalo filmové pokračovanie *[[Charlie 2: Všetky psíčky idú do neba]]*, televízny seriál a sviatočný film priamo na videu.

## Obsadenie
* Burt Reynolds ako Charlie B. Barkin, drzý nemecký ovčiak a bývalý podvodník.
* Dom DeLuise ako Itchy Itchiford, paranoidný, úzkostlivý, ale verný jazvečík a Charlieho najlepší priateľ.
* Judith Barsiová (spev: Lana Beesonová) ako Anne-Marie, 7-ročné dievčatko-sirota, ktoré dokáže hovoriť so zvieratami a rozumieť im. Toto bola posledná filmová rola Barsiovej pred jej zavraždením v júli 1988; pieseň v záverečných titulkoch „Love Survives“ bola venovaná jej pamiatke.
* Vic Tayback ako Carface Carruthers, násilný, sadistický gangster plemena bulldog. Toto bola posledná filmová rola Taybacka pred jeho smrťou v roku 1990.
* Charles Nelson Reilly ako Killer, nesprávne pomenovaný, neposedný, neurotický a okuliare nosiaci schnoodle, ktorý je Carfaceovým komickým pomocníkom.
* Loni Andersonová ako Flo, sučka dlhosrstej kólie a jedna z Charlieho priateliek.
* Melba Moorová ako anjel plemena whippet, ktorý víta zosnulých psov v nebi.
* Ken Page ako King Gator, americký aligátor a voodoo šaman žijúci pod ulicami mesta New Orleans.
* Rob Fuller a Earleen Careyová ako Kate a Harold, láskavý manželský pár, ktorý sa neskôr stane adoptívnymi rodičmi Anne-Marie.
* Godfrey Quigley ako teriér, pes, ktorý sa objaví, keď Itchy všetkým povie, že Anne-Marie je v nebezpečenstve.
* Anna Manahanová ako Stella Dallas, kôň, ktorý sa objaví, keď sú Anne-Marie, Charlie a Itchy na derby.
* Candy Devinová ako Vera, hazardná sučka.
* Dan Molina (neuvedený v titulkoch) ako pekelný pes v Charlieho nočnej more a v závere filmu.

## Referencie

## Externé odkazy
*
*

## Zdroj

Kategória:Filmy z 1989
Kategória:Filmy podľa názvu
Gápeľ (prítok Hnilca)

**Gápeľ** je vodný tok vo Volovských vrchoch a Spišsko-gemerskom krase na území okresu Rožňava. Je to pravostranný prítok Hnilca s dĺžkou približne 4,4 km a je tokom VI. rádu. Preteká územím Národného parku Slovenský raj.

## Priebeh toku
Potok pramení na pomedzí Volovských vrchov a Spišsko-gemerského krasu a geomorfologických podcelkov Havranie vrchy a Slovenský raj, na severných svahoch Čiernej hory (), v nadmorskej výške približne  Od prameňa pod sedlom v oblasti nesúvislého lesa po ťažbe (2025) tečie na východ, spočiatku kopírujúc lesnú cestu a ňou vedúcu Cestu hrdinov SNP. Na strednom toku prechádza do Volovských vrchov, stáča na juhovýchod a v lokalite Voniarky vytvára veľký oblúk, ktorým potok postupne mení smer na severný. V tejto časti do údolia schádza cesta I/67 od Rožňavy, ktorá lemuje potok až po ústie. Potok tu opúšťa Volovské vrchy a prechádza do Spišsko-gemerského krasu a jeho podcelku Slovenský raj. Priberá menší ľavostranný prítok a pokračuje hlbokým údolím, zovretým planinou Pelc a Skala. Na východnom okraji obce Stratená opúšťa úžinu, vteká do Hnileckej doliny a podteká železničnú trať Červená Skala – Margecany. Následne sa v blízkosti cesty I/67 vlieva v nadmorskej výške približne  pravostranne do rieky Hnilec. Potok tak patrí do širšieho povodia rieky Slaná.

Potok pramení na katastrálnom území mesta Dobšiná, následne väčšinou toku tvorí hranicu s obcou Stratená v okrese Rožňava v Košickom kraji, na ktorej území napokon ústí do Hnilca.

## Referencie

## Pozri aj
* Zoznam vodných tokov v povodí Hnilca
* Národný park Slovenský raj
* Volovské vrchy, Havranie vrchy
* Spišsko-gemerský kras, Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Rožňava
Kategória:Dobšiná 
Kategória:Stratená
Znelá alveolárna frikatíva

**Znelá alveolárna frikatíva** je spoluhláska, ktorá sa vyskytuje v mnohých jazykoch. V medzinárodnej fonetickej abecede sa označuje symbolom ****, číselné označenie IPA je 133, ekvivalentným symbolom v SAMPA je **z**.

Kategória:Znelé spoluhlásky
Kategória:Alveolárne spoluhlásky
Kategória:Frikatívne spoluhlásky
Slovenský denník (1910 – 1915)

**Slovenský denník** bolo slovenské periodikum, ktoré vychádzalo  od roku 1910 v Budapešti. 

## Redaktor a vydavateľ
* zodpovedný redaktor : Anton Štefánek
* hlavný redaktor : Milan Hodža
* majiteľ a vydavateľ : Slovenský denník, úč. spol. v Budapešti
* tlač : Budapeštiansky nakladateľský spolok, úč. spol. v Budapešti, 

## Periodicita
Noviny vychádzali každý deň okrem pondelka a piatku.
Prvé číslo vyšlo 27. februára 1910
* 1910 - roč. I. - 207 čísiel - po 4 stranách
* 1911 - roč. II. - 245 čísiel - po 4-6 strán
* 1912 - roč. III. - 246 čísiel - po 4-6-8 strán
* 1913 - roč. IV. - 248 čísiel - po 4 stranách
* 1914 - roč. V. - 228 čísiel - po 4 stranách
* 1915 - roč. VI. - 188 čísiel - po 4 stranách

## Zdroj
* SLOVENSKÝ DENNÍK. In: *Bibliografia slovenských novín a časopisov do roku 1918*. Zost. Michal Potemra. Martin : Matica slovenská, 1958. 145 s.

Kategória:Slovenské periodiká
Kategória:Denníky na Slovensku
Slovenský denník (1900 – 1901)

**Slovenský denník**, s podnázvom Časopis ľudový, bolo slovenské periodikum, ktoré vychádzalo  začiatkom 20. storočia. 

Noviny vychádzali v slovenčine, denne, okrem nedele, v Budapešti.

## Zodpovedný redaktor
* zodpovený redaktor : Milan Hodža

## Majiteľ a vydavateľ
* majiteľ a vydavateľ : Viktor Sékeľ 
* tlač : M. Poláček v Budapešti, od čísla 80 (23. 12. 1900) noviny tlačila Tlačiareň sv. Gerharda v Budapešti

## Periodicita
Prvé číslo vyšlo 2. augusta 1900
* 1900 - roč. I. - 84 čísiel - po 4 stranách
* 1901 - roč. II. - 19 č. - po 4 stranách

## Zdroj
* 

Kategória:Slovenské periodiká
Kategória:Denníky na Slovensku
Veľká cena Emilia Romagna 2025

**Veľká cena Emilia Romagna 2025** (oficiálne **Formula 1 AWS Gran Premio del Made in Italy e dell'Emilia-Romagna 2025**) bolo podujatie, ktoré sa uskutočnilo 18. mája 2025 na pretekárskom okruhu Autodromo Enzo e Dino Ferrari v Imole. Preteky boli siedmymi pretekmi v sezóne 2025 šampionátu Formuly 1.

### Kvalifikácia
Kvalifikácia na hlavné preteky sa uskutočnila 17. mája 2025 o 16:00 miestneho času (UTC+01:00).

### Hlavné preteky
Hlavné preteky sa uskutočnili 18. mája 2025 o 15:00 miestneho času (UTC+01:00).

## Priebežné poradie šampionátu

**Poradie šampionátu jazdcov**

**Poradie šampionátu konštruktérov**

## Referencie

2025
Kategória:Formula 1 v roku 2025
Kategória:2025 v Taliansku
Obranný sprej na medvede

náhľad|Obranný sprej na medvede
**Obranný sprej na medvede** (prípadne tiež **paprikový sprej na medvede** či **medvedí sprej**) je špecifický aerosólový sprej používaný na odstrašenie medveďa alebo na potlačenie medvedej agresie, ktorého účinnou látkou je kapsaicín a príbuzné zlúčeniny (kapsaicinoidy). Tieto zložky vyvolávajú dráždivý a pálivý efekt na pokožke, sliznici či očiach. Prvé spreje proti medveďom boli vyvinuté v 80. rokoch 20. storočia v USA.

Sprej na medvede je pri správnom použití veľmi účinný obranný prostriedok. Zaznamenané útoky na ľudí na Aljaške v rokoch 1985 až 2006 ukázali, že sprej pomohol zastaviť agresiu medveďa v 92% prípadov. Okrem toho až 98 % stretov, pri ktorých ľudia použili sprej, sa obišlo bez zranení. Podľa odporúčaní medzinárodného výboru odborníkov by sprej proti medveďom mal mať najmenej 225 g, obsahovať 1 – 2 % kapsaicínu (zvyčajne však obsahuje 2 %), dosah aspoň 7,5 m, pri striekaní vytvoriť clonu a poskytnúť aspoň šesťsekundový postrik. V prípade potreby je možné ho použiť aj na iné cicavce, a to nielen na šelmy.

Hoci je sprej proti medveďom potenciálne veľmi účinný, odborníci upozorňujú, že nezaisťuje stopercentnú ochranu (aj s ohľadom na zvolený typ prostriedku, možný stres a nevhodnú manipuláciu so sprejom, poveternostné podmienky atď.). Sprej na medvede by mal byť iba poslednou možnou záchranou v prípade, že aj napriek preventívnemu a zodpovednému správaniu človeka došlo k nečakanému fyzickému stretu s medveďom. Pri pohybe v teréne je rovnako dôležité mať sprej vždy poruke, odkiaľ ho možno pohotovo vytiahnuť a môže byť tak v prípade potreby okamžite k dispozícii (např. v puzdre na opasku, ramennom popruhu batohu či hrudnej brašni), alebo ideálne priamo v ruke.

Nesprávne alebo predčasné použitie spreja môže v konečnom dôsledku medveďa naopak prilákať, alebo v horšom prípade vyvolať jeho agresiu. Účinnosť spreja sa všeobecne stráca v momente, keď sa používa preventívne – napr. ak sa aplikuje na predmety (oblečenie, stan atď.) v domnení, že funguje ako repelent, alebo ak sa použije v prípade, keď je medveď vzdialený a keď jednoducho nezaútočil na človeka alebo nejde o bezprostrednú hrozbu.

## Rozdiel medzi sprejom na medvede a bežným paprikovým sprejom
Na rozdiel od bežného paprikového spreja má sprej na medvede zvyčajne väčšiu kapacitu, väčší dosah a obsahuje väčšie množstvo kapsaicínu (zpravidla 2 %, paprikový sprej zvyčajne len 1,33 %).

## Referencie


Kategória:Medveďovité
Kategória:Zbrane
Kyselina 5-fluórorotová

**Kyselina 5-fluórorotová** (**5FOA**, z anglického **''5-f**luoro**o**rotic **a**cid'') je fluórovaný derivát pyrimidínového prekurzoru kyseliny orotovej. Používa sa v genetike kvasiniek na selekciu kmeňov, ktoré nemajú funkčný gén URA3, ktorý kóduje enzým na dekarboxyláciu 5FOA na 5-fluóruracil, čo je toxický metabolit. 5FOA bola použitá i pri selekcii rozsievok.

## Referencie

## Pozri aj
* 2-fluóradenín

## Zdroj

Kategória:Karboxylové kyseliny
Kategória:Pyrimidíny
Oola

**Oola** môže byť:
* dedina v írskom grófstve Limerick, pozri Oola (Írsko)
* čiwog v stredojužnom Bhutáne, pozri Oola (Bhután)
* dedina v kraji Raplamaa na severozápade Estónska, pozri Oola (Estónsko)
* postava z Hviezdnych vojen, pozri Oola (Hviezdne vojny)
NSD

**NSD** je prvý štúdiový album českého rappera Viktora Sheena. Bol vydaný 10. októbra 2016 a obsahuje 16 skladieb. Album je dostupný na streamovacích platformách ako Spotify, Apple Music a TIDAL. Fyzická verzia albumu na CD bola vydaná ako mixtape pod Blakkwood Records a je dostupná na platforme Discogs.

## Videoklipy
K albumu *NSD* od Viktora Sheena, vydanému v roku 2016, bolo vytvorených niekoľko videoklipov, ktoré vizuálne dopĺňajú atmosféru a tematiku jednotlivých skladieb. Tieto videá sa vyznačujú vysokou produkčnou kvalitou a kreatívnym spracovaním. Videoklip k skladbe „Offline“ bol zverejnený v roku 2016 a produkoval ho Jacob Lethal Beats. Video vizuálne dopĺňa introspektívny charakter skladby. Oficiálny videoklip k skladbe „Věčný“ bol zverejnený v roku 2016. Video vizuálne reflektuje melancholický tón piesne. Tieto videoklipy sú dostupné na oficiálnom YouTube kanáli Viktora Sheena. Odporúčam ich pozrieť, aby ste si mohli vychutnať vizuálne spracovanie skladieb z albumu *NSD*.

## Hudobný štýl a spolupráce
*NSD* sa vyznačuje kombináciou melancholických melódií a introspektívnych textov, ktoré reflektujú Sheenove osobné skúsenosti a pohľad na svet. Album sa venuje témam ako samota, hľadanie identity, vzťahy a každodenné problémy mladého človeka. Produkcia albumu je moderná, s dôrazom na atmosférické beaty a emotívne podklady, ktoré podčiarkujú obsah textov.

## Zoznam skladieb

## Referencie

Kategória:Albumy Viktora Sheena
Kategória:Hudobné albumy z 2016
Michal Séčéni

**Michal Séčéni** (iné zápisy mena: **Michal Szécsényi**, **Michal Széchényi**, **Michal zo Sečian**; ; * 1317† 1377) bol uhorský cirkevný hodnostár, ktorý pôsobil ako bratislavský prepošt (13331341), vacovský (13411362) a jágerský biskup (13631377).

Bol jedným zo štyroch synov v rodine sedmohradského vojvodu a solnockého župana Tomáša Séčéniho (* okolo 1290† 1354) a jeho prvej manželky (rod. Visontaiovej). Ako príslušník šľachtického rodu Sečéniovcov bol spoluvlastníkom rodinných majetkov, ku ktorým od roku 1334 patrila aj Rimavská Sobota. Ako biskup sa podieľal na výstavbe biskupskej katedrály v Jágri.

## Odporúčaná literatúra
* 
* 
* 

## Referencie

Kategória:Narodenia v 1317
Kategória:Úmrtia v 1377
Kategória:Biskupi Vacovskej diecézy do roku 1918
Kategória:Biskupi Jágerskej diecézy do roku 1918
Kategória:Uhorskí šľachtici
Kategória:Prepošti
Patrick Bauchau

**Patrick Bauchau** (* 6. december 1938, Brusel, Belgicko) je belgický herec. Za svoju kariéru hral v mnohých francúzskych filmoch, no uplatnil sa aj v medzinárodných koprodukciách. V roku 1985 stvárnil rolu Zorinovho asistenta Scarpina v bondkovke *[[James Bond: Vyhliadka na smrť|Vyhliadka na smrť]]*.

## Životopis

Kariéra Patricka Bauchaua sa začala s režisérom Éricom Rohmerom, pre ktorého hral v 60. rokoch v dvoch snímkach. Po krátkej kariére prestal pracovať na dlhé desaťročie vo filmovej branži a venoval sa tesárstvu a stolárstvu. Bauchau sa vrátil v roku 1980 vo filme Roberta Kramera *Guns*. Jeho kariéra sa od začiatku 80. rokov rozbehla medzinárodne. Pracoval pre režisérov ako Wim Wenders (*L'État des choses*), Dario Argento (*Phenomena*), Andrzej Zulawski (*La Femme publique*), Costa-Gavras (*Conseil de famille*) alebo Alan Rudolph (*Choose Me*). Bol súčasťou obsadenia aj pri erotických filmov *[[Emmanuella – Útek pred láskou]]* od Francisa Leroia a *Premiers désirs* v réžii Davida Hamiltona. V štrnástom oficiálnom príbehu o Jamesovi Bondovi ''Vyhliadka na smrť'' hral zápornú postavu Scarpina. Hral v mnohých veľkorozpočtových amerických produkciách v 90. rokoch ako napr. *Jasné nebezpečenstvo* s Harrisonom Fordom, *Cela* s Jennifer Lopez, *Panic Room* s Jodie Foster. Úspech televízneho seriálu *Chameleón* v 90. rokoch, v ktorom si zahral jednu z hlavných úloh, mu pomohol vybudovať si solídnu reputáciu v Hollywoode. Objavil sa v mnohých úspešných seriáloch ako ''Dr.'' ''House''*, Dead Zone* či *CSI.* V roku 2012 hral s Melom Gibsonom vo filme *Moje letné prázdniny*, účinkoval s Wimom Wendersom vo dráme *Všetko bude v poriadku* (2015) a bol súčasťou ambicióznej produkcie Régisa Roinsarda *Les traducteurs*. Pri dabingu svojich filmov si dáva záležať aby svoje postavy nahováral sám.

## Filmografia (výber)
* 1982: *Enigma*
* 1983: *Premiers désirs*
* 1984: *[[Emmanuella – Útek pred láskou]]*
* 1985: *[[James Bond: Vyhliadka na smrť|Vyhliadka na smrť]]*
* 1986: *Rodinná rada*
* 1991: *Nanebovzatie*
* 1994: *Nová éra*
* 1994: *Jasné nebezpečenstvo*
* 1994: *Hra o život*
* 1995: *Diablovo pokušenie*
* 2000: *Cela*
* 2002: *Úkryt*
* 2002: *Sekretárka*
* 2003: *Hráči*
* 2005: *Upíri: Návrat*
* 2006: *Beštia Karla*
* 2007: *Šedovlasý pán*
* 2007: *Zlodeji*
* 2007: *Temná pravda*
* 2009: *2012*
* 2010: *Šanca na prežitie*
* 2012: *Moje letné prázdniny*
* 2015: *Všetko bude v poriadku*
* 2015: *Kráľovná Kristína*
* 2015: *Já a Kaminski*
* 2015: *Amnesiac*

## Referencie

## Iné projekty

## Externé odkazy
* 
* 
* 
* 

Kategória:Belgickí filmoví herci
Kategória:Osobnosti z Bruselu